BASES PARA A CELEBRACIÓN DO LV CONCURSO-EXPOSICIÓN INTERNACIONAL DA CAMELIA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/02/2019)

1. A Deputación de Pontevedra convoca o LV Concurso-Exposición Internacional da Camelia, que terá lugar os días 9 e 10 de marzo de 2019 no Pazo de Congresos de Pontevedra.2. Poderán concorrer todas as persoas maiores de idade, profesionais ou afeccionadas, nacionais ou estranxeiras, persoas físicas ou xurídicas, sempre que realicen a súa inscrición segundo estas bases.3. Poderán presentarse flores de calquera especie e variedade de Camellia así como calquera híbrido seu.4. Establécense os seguintes premios: Para a persoa concursante que presente o conxunto de variedades máis destacado en canto ao número e á calidade das flores. A persoa gañadora da Camelia de Ouro non poderá optar aos demais premios e será invitada a formar parte do xurado do concurso do ano seguinte, no que as súas flores terán un lugar destacado, pero non poderá participar como concursante. Outórgaselle á flor individual máis destacada das que optan a este premio e que se exporán nun espazo separado. Cada concursante poderá presentar un máximo de cinco cultivares, representado cada un deles por unha única flor. Será requisito imprescindible que estean perfectamente identificadas co nome da especie e o do cultivar á que pertencen. c.1. Camellia reticulata, de calquera cor ou variación c.2. Híbridos de Camellia c.3. Outras especies de Camellia d.1. Camellia japonica branca d.2. Camellia japonica rosada ou doutras cores d.3. Camellia japonica vermella d.4. Camellia japonica xaspeada ou variegata Os lotes que participen en calquera das modalidades indicadas nos apartados c) e d) deberán ser o máis homoxéneos posible e representativos da variedade á que pertenzan. Estarán formados por un mínimo de tres flores e un máximo de sete agás no caso das camelias doutras especies (c.3) que se poderán expoñer sen limitación de número. No caso de empate entre varios lotes o xurado manifestarase a favor daquel que teña as flores máis homoxéneas. Cada flor presentarase co seu talo, que levará polo menos unha folla. Non se poderán colocar follas de plantas diferentes. Valorarase o conxunto de flores e plantas de camelia, acompañadas ou non doutros obxectos e elementos decorativos, que, a xuízo do xurado, se diferencien pola súa colocación artística. Os conxuntos que opten a este premio participarán unicamente nesta categoría. A organización facilitaralles unha tarxeta para que se distingan claramente, co rótulo de “presentación artística”. Outorgaráselle á persoa concursante máis destacada entre as que participen por primeira vez no certame de Pontevedra, con independencia de que se presentase en calquera das outras sedes do concurso.5. Co obxecto de que os premios sexan distribuídos entre un maior número de participantes unha mesma persoa concursante non poderá obter máis de dous premios.6. Para facilitar o labor do xurado a organización daralle a cada expositor/a no momento da súa presentación varias tarxetas cos números de lotes que participan en cada modalidade. A organización colocará unha cartela co nome de cada participante unha vez concluído o traballo do xurado e despois de ler a acta de persoas premiadas.7. Co obxecto de facilitar que aquelas persoas cultivadoras menores de idade e as que non desexen participar no concurso poidan amosar as súas flores a organización habilitará un lugar especial para elas. Neste caso serán válidas todas as observacións indicadas nestas bases, agás as relativas ao concurso propiamente dito e aos seus premios.8. As inscricións do concurso realizaranse a través do formulario normalizado dispoñible no portal web corporativo da Deputación de Pontevedra, https://www.depo. gal, desde o día seguinte á aprobación destas bases e ata as 13:00 horas do martes 5 de marzo de 2019. Cada expositor/a deberá indicar no formulario de inscrición as modalidades nas que desexa participar e elixir entre 2, 5 ou 8 metros de espazo que solicita para a súa participación, reservándose a organización a determinación exacta da superficie. O horario de instalación/colocación das flores será entre as 9:00 e as 13:00 horas do sábado 9 de marzo, e poderán retiralas o domingo 10, de 21:00 a 22:00 horas ou o luns 21, de 8:00 a 12:00 horas.9. A asignación do lugar no que cada persoa concursante e/ou expositora deberá colocar os seus lotes establecerao a comisión organizadora, en función da demanda e do espazo limitado dispoñible. O plano coa indicación do lugar asignado a cada concursante exporase o xoves 7 de marzo no taboleiro de anuncios do Pazo Provincial e na páxina web da Deputación (www.depo. gal). Independentemente da vixilancia que haberá no recinto as persoas participantes deberán coidar dos obxectos de valor de calquera natureza que utilicen para a exposición das flores xa que a Deputación non se fará cargo das perdas que se poidan producir.10. A exposición inaugurarase o sábado 9 de marzo ás 18:00 horas.11. O xurado estará composto polos seguintes membros: Presidencia: a da Deputación de Pontevedra ou persoa en quen delegue Secretario/a: o da Deputación de Pontevedra ou funcionario/a en quen delegue Vogais: — 1 representante do Concello de Vigo — 1 representante do Concello de Vilagarcía de Arousa — 1 representante da Deputación de Pontevedra — 1 especialista en deseño artístico — 1 viveirista de recoñecido prestixio internacional — 1 membro da Sociedade Española da Camelia — A persoa premiada coa Camelia de Ouro na edición do ano anterior 12. O xurado poderá declarar deserto/s calquera dos premios e poderá conceder mencións especiais por conceptos non sinalados nestas bases. A súa decisión será inapelable.13. A entrega de premios terá lugar no mesmo recinto do Pazo de Congresos o domingo, 10 de marzo, as 12:00 horas 14. Polo simple feito de solicitaren a inscrición as persoas participantes declaran coñecer e aceptan integramente as bases do concurso e sométense ás decisións da organización e do xurado.15. O xurado queda facultado para interpretar as bases e resolver calquera incidencia que ao longo do proceso de convocatoria e resolución do concurso se puidese producir.16. Os datos persoais recadados neste concurso serán obxecto de tratamento pola Deputación de Pontevedra, en calidade de órgano responsable, coa finalidade de xestionar as solicitude de participación. A lexitimación para o tratamento será o consentimento inequívoco das persoas interesadas. As persoas interesadas poderán acceder, rectificar e suprimir os seus datos, así como exercitar outros dereitos ou revocar o consentimento segundo o previsto en https://depo.gal/proteccion-de-datos/exercicio-de-dereitos.